Spice Girls avsluttet OL - fortsatt like hete
Da hadde London feiret seg selv og sine suksessleker i en tre timer lang seremoni fylt av britisk musikkglede og -stolthet, før Rogge tradisjonen tro ba verdens ungdom om å samles igjen om fire år, i Rio de Janeiro, for å feire den 31. olympiades leker. Neste gang blir det uten Rogge, som opplevde sine siste leker som IOC-president. VG Direkte:Slik var avslutningsseremonien Bildeserie:Se blinkskudd fra avslutningsseremonien! Rogge roste i sin korte tale de britiske arrangørene og nevnte særlig de frivilliges smilende ansikter. - Det var lykkelige og ærerike leker, sa han. Londons OL-sjef Sebastian Coe var tydelig stolt da han holdt sin tale rett før Rogge. Han snakket om «vidunderlige leker i en vidunderlig by». - Vi tente flammen og lyste opp verden, sa Coe, som takket alle som hadde bidratt. - Vi sa det skulle bli leker for alle. Det ble leker for alle og av alle, sa han.Eirik Verås Larsen var norsk flaggbærer da utøverne kom inn på Olympiastadion en halvtime ut i avslutningsseremonien, 16 dager og 302 avviklede OL-øvelser etter at kona Mira bar Norges flagg under åpningsseremonien. Mens OL-deltakerne under åpningsseremonien marsjerer nasjonsvis, kom de som vanlig strømmende inn i samlet flokk under avslutningsseremonien, i forbrødringens ånd. Sportslig sett ble det et noe skuffende OL for Norge, men med gull til Eirik Verås Larsen i padling og til 14 håndballjenter som store høydepunkter. Det ble også sølv til Bartosz Piasecki i fekting og bronse til Alexander Kristoff i sykling.Selve seremonien ble innledet av at Winston Churchill (i skuespiller Timothy Spalls skikkelse) leste fra William Shakespeares skuespill «Stormen». - Frykt ikke, øya er full av lyder, leste han, og snart fulgte en kavalkade av kjent britisk musikk fra ulike årtier. Blant dem som opptrådte live var Ray Davies (fra The Kinks), George Michael, Annie Lennox, Spice Girls og Muse, og 80.000 tilskuere bidro også med allsang til mye av musikken. Da ilden var slukket, inntok rockebandet The Who scenen og blåste bort tilskuernes eventuelle vemod med en hitparade. Før den tid fikk neste OL-vertsby Rio de Janeiro presentere seg med sambarytmer og med fotballegenden Pelé som rosinen i pølsa, etter først å ha overtatt OL-flagget på tradisjonelt vis. Rios ordfører Eduardo Paes tok imot flagget. Lekene i den brasilianske storbyen skal avvikles i tiden 5. til 21. august 2016.
Tolv minutter før midnatt lokal tid i London erklærte IOK-president Jacques Rogge de olympiske sommerlekene i byen avsluttet. På tolvslaget ble OL-ilden slukket.